**La genealogia**

Resultaria estrany realitzar un projecte que parla o tracta la genealogia en tots els seus apartats i no realitzar una petita introducció que exposi en que consisteix aquesta ciència.

No és objectiu del projecte comprendre l’estat actual de la genealogia en el món contemporani ni el de crear un dibuix detallat de quines lleis en regulen les seves activitats. No obstant això, si que es creu que donar-ne una visió general dels problemes i preguntes que aquesta ciència pretén abordar pot ajudar a lectors del projecte o futurs estudiants a comprendre millor les limitacions i oportunitats que aquest sector ofereix.

**Què és la genealogia?**

La genealogia (del grec: γενεά *genea*, "generació"; i λόγος *logos*, "coneixement") és també coneguda pel nom d’història familiar. Aquesta ciència consisteix en l’estudi de les famílies, el seguiment dels seus llinatges tant ascendents com descendents i l’estudi de la història de les persones.

Els genealogistes, o persones dedicades a la genealogia, tant en l’àmbit privat com personal, utilitzen com a recurs d’investigació arxius històrics rics en dades com poden ser partides de naixement, documents de defunció, registres d’emigració o altres documents informatius del mateix caire per tal d’obtenir informació sobre una persona, o família concreta, i així poder demostrar relacions de parentesc i llinatge o fets empírics relatius a la vida d'un individu en concret. Un altre recurs que es troba cada cop més utilitzat és el del anàlisis genètic, mètode que te una rebuda i demanda més elevada en l’àmbit personal que no pas en el científic.

Els motius pels que una persona pot estar interessada en endinsar-se en el món de la genealogia són diversos. Un exemple podria ser per exemple el desig de situar la pròpia família en un marc més ampli dins de la història o bé, el sentiment de responsabilitat de cara a preservar la història familiar de cara a futures generacions.

Com hem comentat, un aficionat a la genealogia que la practica com a hobby, generalment investiga la seva pròpia ascendència o aquella d’una persona propera. Per altre banda, els professionals acostumen a encarregar-se de realitzar la cerca per altres persones, estudiar i ensenyar mètodes de recerca o mantenir les seves pròpies bases de dades.

Cal entendre però que la genealogia no tracta només de recopilar o comprendre el moment històric en el que una persona va néixer, viure o morir, sinó també informació pròpia del estil de vida que aquella persona va portar, les seves biografies o quines eren les motivacions que van conduir o marcar la seva existència. En altres paraules podríem dir que una part de les preguntes que la genealogia pretén respondre és la de com van viure o quin caràcter van mostrar els nostres avantpassats al haver de front a esdeveniments històrics com podria ser per exemple la segona guerra mundial.

Finalment podríem indicar que el interès per la genealogia ha anat en augment en els últims temps gracies principalment a la digitalització de documents i a la popularització del camp d’estudi fins al punt que ara un genealogista amateur disposa d’un ventall d’eines disponibles molt més elevat que els seus propis avantpassats de cara a mantenir un arbre familiar o la possibilitat de cercar informació en registres i documents fins ara pràcticament inaccessibles.

**El paper de la genealogia en la historia**

Com s’ha comentat en la secció anterior avui en dia la genealogia és una ciència que busca en gran mesura respondre preguntes de caràcter personal, no obstant això no sempre va ser així.

Històricament en les cultures occidentals les persones estaven interessades en mantenir-se ben informades de quines eren les seves ascendències de cara a mantenir les seves connexions amb nobles i governants; generalment, amb la intenció de protegir la seva situació privilegiada o intentar escapar de la precarietat. En aquesta època, el terme genealogia generalment solia compartir significat amb el de la heràldica o els escuts d’armes, doncs fins a finals del segle XIX la genealogia resultava atractiva principalment per aquells amb drets de poder o riquesa adquirits a través de l’herència. Aquest exemple, que bé ens podria semblar molt distant en la història, no és l’única mostra dels impactes històrics relacionats amb la genealogia.

No cal tornar gaires anys enredera per recordar com durant l’època de l’alemanya nazi ser capaç de demostrar l’afiliació a la “raça suprema” era necessari per tal de sobreviure o inclús poder casar-se de forma legal. Per aquests motius no ens ha d’estranyar que avui en dia alemanya segueixi sense oferir de forma pública la major part de registres del segle XX i que l’historia familiar sigui percebuda com una amenaça a la privacitat.

Per situar un exemple que ens ocupi si pot ser encara més de ple, podem veure el valor de la memòria històrica i dels sentiments d’unió amb els nostres avantpassats a arrel de la gran quantitat de publicacions i missatges personals, provinents de tota mena de persones, recordant als seus antecessors i als temps que els va tocar viure en motiu del vuitantè aniversari del esclat de la guerra civil espanyola. De fet, Catalunya és un altre clar exemple conjuntament amb Alemanya de com la memòria dels avantpassats pot ser present en la cultura, vida i sentiments de bona part d’una nació tant en l’àmbit personal com col·lectiu.

Així doncs podem concloure que la genealogia, no tant com a ciència, sinó com eina, va desenvolupar, desenvolupa i probablement seguirà desenvolupant un paper important en la història de la humanitat. No hem d’oblidar que els problemes racials són molt presents actualment en les nostres societats, i que és la raça sinó una característica més de les nostres dades de naixement, o en altres paraules, dades genealògiques.

**Les lleis reguladores**

Les anterior seccions han introduït i descrit el paper de la genealogia en la història i les ocupacions principals de la ciència tant en la seva forma professional com amateur. També hem comentat que moltes de les dades que es persegueixen són de caràcter personal i sensibles a un ús impropi si no són regulades i protegides en certes circumstàncies.

És per aquest motiu que bona part de les dades públiques enregistrades per l’estat, sobretot aquelles que afecten a persones que encara són vives, estiguin regulades per un conjunt de lleis i legislacions. Aquestes varien de nació en nació i per tant no hi ha un clar estàndard de quina informació és accessible pel domini públic i quina no.

En el cas de l’estat Espanyol són dues les principals lleis que regulen l’accés a aquestes dades. La LOPD, o llei orgànica de protecció de dades de caràcter personal i la legislació consolidada: Llei 20/2011, del 21 de juliol del Registre Civil.

El registre civil espanyol conté informació dels naixements, relacions d’ascendència i descendència, noms i cognoms, emancipació, declaracions de concurs o suspensió de pagaments, nacionalitat, etcètera, etcètera. Com podem veure aquest registre conté tota mena d’informació sensible i de gran valor de cara a estudis genealògics.

Els habitants d’Espanya podem demanar accés a la entrada d’una persona al registre civil mitjançant la presentació d’una sol·licitud digital, escrita o presencial. Per aconseguir aquesta informació caldrà proporcionar tant dades personals com el motiu pel que es vol accedir a la partida en concret. Motius recurrents són l’estudi genealògic, les gestions administratives o les de recaptació d’informació.

Per altra banda, accedir al gruix de la informació no es feina fàcil i els genealogistes porten xocant amb portes tancades des de fa molts anys. Relacionat amb aquest tema al 2011 es va aprovar una nova llei del Registre Civil que tenia com objectiu racionalitzar l'estructura del registre i la seva desjudicialització. Aquesta llei tenia que entrar en vigor a partir del 2014, data que es va posposar fins al juliol del 2015 i que recentment es va tornar a aplaçar fins el 30 de juny del 2017.

La part que farà referència a si el nou registre contemplarà el dret d'accés per cerques d'investigació familiars encara esta al aire, però sembla que es va incloure en el article 80 el següent enunciat:

*4. Amb caràcter excepcional i amb finalitats d'investigació familiar, històrica o científica, es podrà autoritzar l'accés a la informació registral en els termes que reglamentàriament s'estableixin.*

Així doncs, sembla que un futur no molt llunya, aquesta informació podria passar a ser explotable en grans quantitats de cara a estudis familiars històrics o científics. Això si, sempre respectant la llei de protecció de dades d'origen personal.

**Codis ètics en la genealogia**

El fet de que els genealogistes tinguin accés i treballin amb informació pública, però simultàniament personal, provoca que ala professió es vegi envoltada de codis ètics que tractin de protegir la integritat de la mateixa, el sentiment de professionalitat i la moralitat d'aquells que interactuen amb les dades.

Els codis morals giren al voltant de dos eixos. La protecció de la informació referent a les persones vives i la moralitat i bones praxis de cara a la manipulació i tracte de la informació.

El primer eix, tal com hem indicat, fa referència a protegir a aquelles persones que encara són vives. En concret es tracte d'evitar en la mesura que sigui possible publicar informació de caràcter personal que poguí resultar compromesa per un individu en concret. El codi moral que hi ha de transfons és que a ningú ens agradaria trobar informació personal publicada a catàlegs públics disponibles per consulta, pel simple fet de que es tractava d'informació 'pública'.

Com hem comentat la genealogia tracte en gran mesura d'estudiar els nostres avantpassats i de tots aquells que van existir abans que nosaltres, per tant, el xafardeig i la tafaneria no tenen cabuda dins dels codis morals de la professió.

La segona branca ètica es correspon a un seguit de bones praxis de cara la utilització d'informació genealògica. Tot i que no es tracte d'un manual oficial, la següent llista de 'regles' serveixen per descriure amb un alt grau de fiabilitat el concepte de bones praxis que es vol transmetre en aquesta secció.

* El genealogista mantindrà les fonts de referència i les citarà quan utilitzi dades fetes públiques per un altre individual o col·lectiu.
* El genealogista no compartirà informació no contrastada o amb altes probabilitats de ser errònia.
* El genealogista transmetrà seguretat i confiança a aquells que facin ús dels seus serveis.
* El genealogista donarà suport a aquelles iniciatives que preservin els fitxers públics i l'accés a aquests.
* Es tractarà amb cordialitat i respecte al personal de les facilitats d'investigació.
* El genealogista ajudarà en la mesura que sigui possible als altres genealogistes i organitzacions dedicades a la genealogia.
* El genealogista compartirà els resultats dels seus estudis i investigacions.
* No està permesa la invenció ni exageració de la informació.
* El genealogista complirà amb les lleis en rigor dels conjunts de dades que utilitzarà en els seus estudis.

**Conclusió**

Donem d'aquesta forma per conclosa la breu introducció a la genealogia. Com hem pogut veure es tracta d'un ciència d'especial vocació personal que bé pot ajudar a desemmascarar i comprendre les vivències viscudes pels nostres avantpassats i ajudant-se a preparar les futures generacions per tal de no caure en els mateixos paranys que hem caigut nosaltres.

<https://en.wikipedia.org/wiki/Spanish_Civil_War>  
<http://www.ara.cat/cultura/silenci-protegia-mateix-complices-situacio_0_1613838738.html>

<https://es.wikipedia.org/wiki/Genealog%C3%ADa>

<https://en.wikipedia.org/wiki/Genealogy>

<http://www.genealogiahispana.com/archivos/el-registro-civil-de-espana-1871/>

<https://boe.es/buscar/act.php?id=BOE-A-2011-12628>

http://upcommons.upc.edu/bitstream/handle/2099.1/9460/60418.pdf?sequence=1&isAllowed=y

http://www.genealogy.com/articles/twigs/rhonda011702.html

https://familysearch.org/wiki/en/Genealogical\_Ethics\_(National\_Institute)