**Introducció a l’organització de FamilySearch**

En aquest apartat de la memòria s'introduirà l’organització de FamilySearch. En concret, s’explicarà les motivacions i objectius darrera l’organització, la seva història i les funcionalitats que s’ofereixen a través del seu portal web i centres d’investigació.

**Sobre FamilySearch**

Si haguéssim de resumir l’organització en una sola paraula, aquesta seria FAMÍLIA. Com s’indicava en la introducció, FamilySearch és una organització sense ànim de lucre destinada connectar famílies a través de generacions. Des de l’organització es creu que les famílies són un condicionador de la felicitat i un dels factors que donen sentit a la vida.

La visió de l’empresa, en les seves pròpies paraules, és: *Aprendre dels nostres avantpassats a través dels llaços familiars, ens ajudà e comprendre millor qui som, enllaçant el present amb el passat i construint els ponts cap el futur.*

Aquesta visió és perseguida gràcies a un equip de professionals i voluntaris que treballen de cara a preservar i compartir el que s’ha convertit en la més gran col·lecció de arxius genealògics del món. Aquest fet no es fruit de la casualitat, sinó dels més de cent anys que aquesta organització porta recol·lectant, preservant i compartint arxius genealògics arreu del món.

Des de FamilySearch es pretén aconseguir que els recursos dedicats a la recerca siguin el més eficaços possibles per tal d’ajudar a aquelles persones interessades en explorar el seu passat, quins són els seus orígens.

Algunes de les característiques o dades que ajuden a comprendre la envergadura i èxit d’aquesta organització es citen a continuació:

* Servei gratuït.
* Més de **4 bilions** de persones diferents emmagatzemades en el sistema. Per tenir una idea de la escala, actualment s’estima que en el món viuen 7.4 bilions de persones.
* 4.765 centres d’investigació arreu del món.
* 24/7 suport d’experts.

**La història de FamilySearch**

FamilySearch, en els seus orígens coneguda com la Societat Genealògica de Utah, va néixer de les mans de l’església de Jesucrist dels Sants dels Últims dies al 1894. Aquesta església també es coneguda avui en dia pel nom de l’església mormona.

L’organització porta acumulats a les seves espatlles més de cent anys de recerca i preservació d’arxius històrics i genealògics. Durant aquest recorregut FamilySearch s’ha associat amb més de 10.000 arxius i 200.000 voluntaris en diferents indrets del globus terraqui.

Mitjançant l’esforç col·lectiu d’aquestes organitzacions s’ha aconseguit preservar tant índexs com imatges d’arxiu de gran qualitat i posa’ls a la disposició de milions de persones de forma gratuïta.

Durant aquest trajecte de més de 100 anys iniciat al 1894 l’organització a tingut l’oportunitat de celebrar grans èxits. Entre ells, es podrien destacar els següents:

* **1938, Microfilm:** La societat genealògica de Utah es pionera al començar a utilitzar microfilm per filmar arxius arreu del món.
* **1942, Family Group Record Archive:** És crea, de forma manual, una indexació de les genealogies compartides.
* **1963, Baül d’arxius a les ‘Granite Mountains’:** Es completa la creació d’un baül d’arxius amb tecnologia punta situat a les muntanyes pròximes Salt Lake City, Utah, indret on resideix la seu de l’organització. Es tracte d’una instal·lació climatitzada que ha estat utilitzada des de la seva creació per preservar copies de microfilm i arxius digitals de més de cent països diferents.
* **1970, Primers centres d’història familiar:** S’introdueixen els primers centres d’història familiar. Aquestes centres formen part d’una ramificació de llibreries que ofereixen accés gratuït a la informació continguda per més de 2.4 milions d’arxius en microfilm. Com hem comentat en la secció anterior, avui en dia existeixen 4.765 d’aquests centres.
* **1985, l’estàndard GEDOM:** En aquest any FamilySearch va introduir l’estàndard GEDCOM, un acrònim del concepte ‘comunicació d’arxius genealògics’. L’estàndard GEDCOM és un seguit de especificacions i regles sobra com s’ha d’estructurar la informació genealògica de cara a poder compartir-la amb facilitat.
* **1995, Arbres genealògics digitalitzats:** Es dona l’oportunitat als genealogistes de digitalitzar els arbres genealògics en la seva disposició i habilitar-ne l’accés a altres usuaris.
* **1998, Digitalització d’imatges:** FamilySearch comença a utilitzar aquest any tecnologia d’imatges digitals per tal de capturar noves fonts de dades i transformar els milions de continguts emmagatzemats fins ara en microfilm en imatges digitals. La tecnologia també permet crear índexs fàcils d’utilitzar que relacionen noms de persona amb aquestes imatges digitals.
* **1999, Nova pàgina web:** Una nova pàgina web, FamilySearch.org es puja a producció. Aquesta oferia la possibilitat de cercar en registres històrics de forma simple des de qualsevol indret.
* **2012, Noves tecnologies digitals:** S’incorpora a les tecnologies utilitzades per FamilySearch la ‘dCamX’, utilitzada per la digitalització de documents i les ‘Sales de Lectura Digital’, responsables de facilitar les tasques de comunicació i alliberació del coneixement entre els diferents centres.

Un dels altres grans èxits de l’organització va ser la creació de la seva API. Aquesta va suposar que aplicacions externes es poguessin connectar a les seves bases de dades de FamilySearch i utilitzar-ne la informació. Resulta prou evident que sense l’existència d’aquesta API aquest projecte mai hagués pogut tenir lloc. Desgraciadament, no hem estat capaços de situar en el temps el moment en que aquesta va ser creada.

**L’església mormona i la família**

L’església de Jesucrist dels Sants dels Últims dies és una església que considera que l’església, o religió, hauria de tornar als seus inicis apostòlics. Va ser fundada pel nord-americà Joseph Smith el 6 d’Abril del 1830, al oest de Nova York.

Considerada actualment com la quarta comunitat cristiana més gran als Estats Units, troba situada la seva seu actualment a Salt Lake City, Utah. No obstant, en els inicis de l’església, Smith tenia la intenció de crear la Nova Jerusalem a prop de Nova York, en una ciutat que s'anomenaria ‘Zion’. Més endavant, l’església es va traslladar a Kirtland, Ohio i va començar a expandir-se per Jackson County, Missouri, terra que Smith volia que es convertís en 'el centre de Zion’. Joseph va veure contrariats els seus plans quan al 1833 els colons van expulsar brutalment de Missouri a l'església i aquesta, sense els recursos militars necessaris per recuperar-la per la força es van anar veient obligats a abandonar diferents terres fins a establir-se a Nauvoo, Illinois.

Després de la mort de Smith, per tal d'evitar els conflictes armats amb els residents d'Illinois, el col·lectiu es va tornar a desplaçar cap a Nebraska i més endavant al 1847, al que més endavant seria conegut com Utah. Durant aquesta època l'església es va veure sotmesa a grans pressions i crítiques degut a la seva tolerància per la poligàmia. Les tensions entre el col·lectiu i el govern d'estants units anirien en augment fins que al 1890 el congrés va disgregar l'església i apoderar-se de molts del seus béns. Arribat aquest punt, van decidir deixar de donar suport als matrimonis plurals, però sense desfer les famílies que es trobaven unides sota aquestes condicions.

Durant el segle XX l'església va créixer substancialment i es va veure sotmesa a un procés d'internacionalització. En gran mesura, gracies a la feina dels seus missioners enviats arreu del globus terraqui. Durant aquest període el col·lectiu es va convertir en un ferm defensor de les Famílies Nuclears, és a dir, de les famílies amb dos progenitors i la seva descendència. L'església també va oposar-se a l'esmena per drets igualitaris entre homes i dones, els casaments entre persones del mateix sexe i l'eutanàsia.

Hem volgut redactar aquests paràgrafs previs sobre els orígens de l'església mormònica per tal de poder presentar amb fets històrics com l'església va anar canviat la seva concepció sobre el que era un nucli de família vàlid i de com la historia del col·lectiu es va trobar marcada per les seves polítiques vers l'entorn familiar, portant-lo a expandir-se per tots els indrets del món per tal de sobreviure com a corrent religiosa.

Arribats a aquest punt creiem que per aquest projecte no esdevé necessari entrar en més detall pel que fa a les doctrines i pràctiques de l'església ni en quines son les principals diferencies entre l'església mormona i les altres corrents del cristianisme, per altre banda, si que volem posar un èmfasis final a la postura de l'església respecte la família en l'actualitat.

Pels mormons, les famílies representen els lligams que uneixen a les persones en relacions personals i ens connecten tant amb les passades com en les futures generacions. Son de la creença que cap èxit en la vida pot compensar el fracàs en l'àmbit familiar.

Segons el seu punt de vista construir units i forts nuclis familiars és el remei a molts dels fracassos com a societat. Creuen que la família inspira a l'individu a pensar més enllà que el interès propi o la gratificació immediata i l'anima a entregar-se per altres persones, comunitats i a déu.

Forma part també de la cultura mormona la pràctica o deure, d'acumular i preservar tant les històries dels seus avantpassats com les seves pròpies en benefici d'aquells que encara estan per arribar. Enllaçant, d'aquesta forma, generacions que no s'haguessin pogut conèixer de cap altre forma. Entenent la naturalesa real de la família, com un algú que transcendeix el aquí i el ara, permet a les persones treure forces d'aquells que van viure abans que nosaltres.

Concloïen, si ajuntem dues de les variables que van marcar l'esdevenir de l'església fins als temps contemporanis, com poden ser la seva semi forçada internacionalització i la importància de la família, no hauríem de mostrar-nos sorpresos pel fet de que el col·lectiu s'hagi convertit en un dels referents mundials en el camp de la genealogia.

BIBLIO

<https://familysearch.org/about> (informació bàsica sobre FamilySearch)

<http://www.worldometers.info/world-population/> (POPULATION)

<https://discover.mormon.org/en-us/topics/the-family/> (on mormon and family)

<https://en.wikipedia.org/wiki/The_Church_of_Jesus_Christ_of_Latter-day_Saints#Home_and_family> (on mormon and family)

https://en.wikipedia.org/wiki/Nuclear\_family

https://discover.mormon.org/en-us/topics/the-family/quiz/