**Potencial de la API**

**Introducció**

Aquesta secció de la memòria pretén cobrir des del meu punt de vista personal, basat tant en el coneixement adquirit mitjançant l'estudi teòric de la API com en les petites pinzellades tècniques que s'han pogut aprendre durant la implementació dels exemples, el potencial que emmascara aquesta API de cara a generar propostes de projecte per futurs estudiants.

En conseqüència, a pesar de la localització dins de la memòria d'aquest apartat, aquest és redactat després d'adquirir el coneixement pràctic bàsic gracies a la implementació dels exemples que seran exposats en les següents seccions de la memòria.

Per comprendre el potencialitat global d'aquesta API, cal dividir-ne l'estudi en diferents blocs o peces. Intentar emetre un judici de valor global, sense sintetitzar-ne primer diferents pros i contres de conceptes més específics, no aconseguiria transmetre la profunditat i complexitat que els diferents aspectes transmeten.

**Distribució geogràfica de les dades**

L'element principal de les bases de dades de FamilySearch són els registres. És a dir, de quantes persones diferents es disposa informació.

FamilySearch pot presumir de tenir una de les bases de dades d'informació genealògica oberta al públic més gran del món, sinó la més gran, amb més de quatre bilions de registres.

A pesar de que el nombre de 4 bilions pugui semblar molt elevat, si el comparem amb els més de 33 bilions de persones que han nascut aproximadament des del 1200 fins el 2011 (agafant així una dada de referència pública que s'ajusti més o menys al període de temps sobre el que FamilySearch disposa d'informació), ens donem compte de que disposem d'una mostra acceptable, però lluny de la representació real.

Cal també tenir en compte que els 4 bilions de registres emmagatzemats a FamilySearch no es troben repartits de forma proporcional a la població de cada regió, sinó que l'organització, de forma evident, disposa de més dades en aquells indrets en els que històricament ha tingut més presència.

D'aquesta forma, els Estats Units d'Amèrica, amb 991 col·leccions de dades diferents, ofereix la informació de 2.5 bilions de registres compresos entre els anys 1500 i 2015. En altres paraules, un 62% del volum total de dades.

De forma paral·lela, i per oferir una escala diferent, Espanya, amb 45 col·leccions, ofereix la informació de 24 milions de registres compresos entre els anys 1251 i 2013. Per tant, resulta fàcil observar que la dispersió de les dades i volum difereix molt segons la regió que vol ser consultada.

Cal doncs, tenir en compte aquesta limitació de cara certa mena de projectes, com poden ser per exemple els estudis estadístics d'aspectes demogràfics, en segons quina regió. Com a recomanació, s'encoratja als estudiants a utilitzar aquelles regions, com els Estats Units, més plegades de registres de cara a funcionalitats generals.

**Dades contemporànies**

Un dels inconvenients de les dades genealògiques és que aquestes generalment es troben subjectes a lleis de protecció durant períodes de temps prolongats abans de poder fer-se públiques. És més, en cassos especials com els que ja s'han esmentat en les primeres seccions de la memòria, aquestes poden inclús no arribar mai al domini públic.

Aquest aspecte implica que el valor percebut del conjunt de dades disponible a través de FamilySearch sigui més elevat en projectes enfocats al passat, que no pas estudis més contemporanis. La ironia en aquest punt de la memòria és que a menys que les legislacions canviïn per complet, l'afirmació de que sempre es disposarà de menys dades contemporànies seguirà sent aplicable independentment dels anys que passin.

Un altre fet que pot impactar a la quantitat de registres contemporanis disponibles és la quantitat d'afiliacions a l'Església de Jesucrist dels Sants dels Darrers Dies i és que no cal oblidar que aquesta organització representa al principal benefactor de FamilySearch i per tant, principal origen de font de dades.

**Recursos i funcionalitats**

El conjunt de recursos utilitzables i les funcionalitats creades al seu voltant esdevenen un dels punts més forts de la API.

El conjunt de paràmetres accessibles relacionats a una persona, o qualsevol altre recurs, és immens. Des dels esdeveniments principals relacionats a la seva vida fins petits detalls com els diferents noms que la persona va rebre al llarg de la seva vida. La informació es troba molt ben estructurada i tots elements relacionats resulten fàcilment accessibles.

La robustesa de les dades tampoc és cap broma, mitjançant el sistema de canvis es pot desfer qualsevol mal ús intencionat o involuntari sobre el conjunt de dades. Clarament, FamilySearch es pren molt seriosament el poder garantir la qualitat de les dades.

Per si tot el conjunt de recursos accessible no fos suficient, FamilySearch posa a la disposició dels usuaris una sèrie de funcions de conveniència que permeten, entre d'altres exemples, cercar persones duplicades, accedir a les ascendències i descendències d'una persona de forma reglada i estructurada i delimitar les cerques per més paràmetres dels que un es podria imaginar d'entrada.

El conjunt de recursos, granularitat de la informació i funcionalitats de fàcil accés, converteixen la API de FamilySearch en un poderós aliat de cara a la recerca genealògica.

**Naturalesa de la API**

Un dels primers xocs que em vaig emportar quan vaig començar a estudiar més a fons la potencialitat de la API és que no havia tingut en compte el motiu pel que aquesta havia estat concebuda.

La API de FamilySearch neix per ajudar a individus particulars realitzar recerca genealògica sobre els seus avantpassats o els d'un tercer. Cal tenir molt present aquesta definició ja que limita en gran mesura els possibles projectes a realitzar.

FamilySearch va dissenyar la API perquè un usuari pogués realitzar una cerca el més concreta possible, un cop aquesta es trobés el més definida possible mitjançant la recopilació d'informació sobre la persona cercada. Per tant, no està pensada per accedir a un gran volum de registres de forma simultània, accedir a les dades per un nivell de granularitat inferior a la del concepte 'persona', ni realitzar moltes peticions consecutives contra la plataforma.

En conseqüència tota aspiració de realitzar projectes de mineria de dades o estudis de baixa granularitat queden completament descartats, o si més no, condicionats en gran mesura de cara a la implementació tècnica o automatització.

**Utilització de la API en el marc d'un projecte final de carrera**

Un últim concepte a destacar és com encaixa la utilització d'aquesta API en el marc d'un projecte final de carrera. És a dir, si deixem de banda la discussió de com de potent és la API de FamilySearch, resulta factible utilitzar-la de cara a un projecte final de carrera?

Crec que resulta de vital importància respondre a aquesta pregunta de forma independent a la de la potencialitat.

Un projecte final de carrera es desenvolupa generalment en el període de temps equivalent al d'un quadrimestre. Com s'ha esmentat ja en altres seccions de la memòria i encara tornarà a aparèixer, per tal d'aconseguir accés a les dades de producció de FamilySearch, cal certificar l'aplicació.

Aquest procés, com aquest projecte n'és mostra, pot resultar complicat i encara més si es vol realitzar una aplicació amb drets d'escriptura a l'arbre o 'comercialitzable'. El que volem indicar és aquest apartat és que si la planificació del projecte no es bona es corra el risc de no disposar del temps suficient per implementar, certificar i extreure conclusions de les dades de producció mitjançant les eines implementades.

El fet de que existeixi en l'actualitat la possibilitat de certificar les aplicacions per ús personal i no només comercial, augmenta en gran mesura les possibilitats dels estudiants a aventurar-se en projectes de recerca genealògica.

En certa forma, esdevé probable que la utilització d'aquesta API condicioni l'estructura dels projectes de la mateixa forma que ho ha fet amb el meu. Forçant un clar focus en acabar la implementació el més aviat possible per tal de poder experimentar de que es tractava exactament aquest procés de certificació. No obstant, s'espera que l'estudi realitzat en aquest projecte representi una facilitació i acceleració considerable de la corba d'aprenentatge pels futurs estudiants.

En resum, si, la API de FamilySearch és un recurs utilitzable de cara a la realització de projectes finals de carrera però cal tenir en compte les seves peculiaritats de cara a la planificació i pot resultar més atractiu a aquelles persones que pretenguin tenir clar el projecte que volen realitzar en profunditat abans de matricular-lo.

**Conclusió**

Considerades les limitacions geogràfiques, temporals, estructurals i temporals (en l'àmbit de temps del que es disposa per realitzar un projecte) podria semblar que no queden moltes opcions possibles de cara a plantejar projectes, més enllà de la recerca genealògica bàsica. No obstant, no és la meva opinió que aquest en sigui el cas.

Si bé es cert que cal pensar en propostes de projecte que encaixin dins del marc delimitat per aquestes restriccions, les eines posades a disposició dels usuaris i la quantitat d'informació disponible permeten la utilització de vies secundaries per tal d'assolir diferents objectius i ajudar a respondre preguntes que aquest projecte no ha tingut temps d'explorar.

En la següent secció de la memòria es podran observar un conjunt de propostes de projecte que encaixen dins del marc descrit en aquesta secció i que pretenen oferir resposta a certes preguntes respecte la API i funcionalitats orientades a diferents classes d'usuaris.